
Paveldosaugos bibliotekos 2019 metų veiklos ataskaita

Paveldosaugos bibliotekos fondų pagrindinis uždavinys – užtikrinti Kultūros paveldo centro (toliau – KPC) darbuotojų, paveldosaugos specialistų bei kitų skaitytojų informacinį ir dokumentinį aprūpinimą, teikti informacines paslaugas, atitinkančias specialistų poreikius, sudaryti skaitytojams galimybę naudotis turimais fondais bei informacine paieškos sistema. Dokumentų fondų saugykloje saugomi ir tvarkomi 47 dokumentų fondai, kuriuose yra apie 100 tūkst. apskaitos vienetų. Virš 20 tūkst. apskaitos vienetų saugoma saugykloje Ašmenos gatvėje ir skyriuose. Spaudinių fonde saugoma apie 18.500 leidinių. 
2019 m. bibliotekoje skaitė 347 skaitytojai, kurie apsilankė 1831 kartą. Išduota 3776 saugojimo vnt.
I. Dokumentų fonduose atlikti darbai:

1. Tvarkytas 1959-1977 metais nupaveiksluotų dailės objektų nuotraukų ir negatyvų kompleksas: susisteminta pagal vietovardžius bei objektus ir sudėta abėcėline tvarka 9851 katalogo kortelė; parengtas ir atspausdintas 7538 pavadinimo fondo Nr. 41, apyrašo Nr. 3 tęsinys; nuskenuoti 97 šio komplekso negatyvai, pagal numerius sudėta 1200 nuotraukų ir negatyvų vokų (iki tvarkymo buvo sudėti pagal vietovardžius).
2. Tvarkytas 1947-1976 m. nupaveiksluotų architektūros objektų nuotraukų ir negatyvų kompleksas: patikslinti ir pataisyti 2028 architektūros objektų nuotraukų ir negatyvų adresai ir pavadinimai; atskirti besidubliuojančius numerius turėję negatyvai ir nuotraukos.

3. KPC dalyvaujant „Visuomenės poreikius atitinkančios virtualios kultūrinės erdvės vystymas“ (VEPIS) projekte, parengti 56 skaitmeninti perduotų dokumentų aktai: į aktus įrašyti 4433 brėžiniai, atrinkti 1149 skaitmeninimui neišduodami brėžiniai, apie 90 procentų suplyšusių ir įplyšusių brėžinių buvo sutvirtinti restauravimo juostelėmis, 2451 nuskenuotas ir gražintas brėžinys sutikrintas su perdavimo aktais ir sudėtas į stalčius. 

4. Kultūros paveldo departamento prie Kultūros ministerijos (toliau – Departamentas) teritorinių skyrių ir KPC darbuotojų prašymu surasta, nuskenuota ir išsiųsta 120 dokumentų ir nuotraukų.

5. Skaitykloje apsilankė 211 skaitytojų, išduoti 1926 saugojimo vienetai, padaryta 118 dokumentų kopijų (iš jų 25 – mokamos), nuskenuoti 69 mokami dokumentai, užregistruotos 83 skaitytojų anketos. Už dokumentų skenavimą ir kopijavimą gauti 162,18 Eur.
Dokumentų fondas Nr.45 „Kultūros paminklų ir vertybių pasai, bylos, dosjė“ Ašmenos g.:
  1. Dokumentų fonde 2019 m. skaitė 35 skaitytojai: 22 vidaus ir 13 išorės klientų, naujai užregistruotos 11 skaitytojų anketų. Skaitytojai apsilankė ≈ 340 kartų. Skaitytojams išduoti 460 saugojimo vienetai.
  2. Departamento ir jo teritorinių skyrių prašymu surasta, nuskenuota ir išsiųsta 20 dokumentų ir nuotraukų. 
        3. Pertvarkytos 45-to dokumentų fondo AtV bylos – ≈1200 vnt., sudėtos į archyvines dėžes, užrašyti, atspausdinti ir priklijuoti užrašai. Dėl vietos stokos 4 aukšto archyve AtV bylos perkeltos ir sudėtos į 105 saugyklos kambarį 1 aukšte. Suredaguota IP, dalis IV bylų - ≈1000 vnt.
II. Spaudinių fonduose atlikti darbai:
1. Spaudinių fondo apskaita ir spaudinių komplektavimas. 2019 m. pradžioje spaudinių fondas apskaitė, tvarkė ir naudojo 18462 vnt. spaudinių (11196 pavadinimai).  

2019 m. iš knygynų ir leidyklų įsigyta 73 vnt. (66 nauji pav.) leidinių, kurių vertė 1276, 21€. Dovanų gauta iš įvairių fizinių asmenų 30 vnt. , kurių vertė 214,17€
Nuolat pildyta visuminė ir individuali spaudinių fondo gautų dokumentų bendrosios apskaitos knyga ir inventoriaus knyga. Teikti spaudinių priėmimo dokumentai buhalterijai ir teikiamos Bendrojo skyriaus vedėjai paraiškos naujų spaudinių bei kitų prekių ir paslaugų viešiems pirkimams. Nuolat sekama ekspresinformacija apie naujai pasirodžiusius leidinius, papildyta užsakomų leidinių kartoteka, formuojami leidinių užsakymai iš knygynų ar leidyklų. 


2. Leidinių tvarkymas. 103 vnt. naujų leidinių sutikrinti su sąskaitomis. 103 vnt. suantspauduoti, nustatyti leidinių autoriniai ženklai, suklasifikuoti pagal UDK, priklijuotos lipdės ir užrašyti šifrai. Suinventorinta 103 vnt. leidinių, priklijuota 313 knygų vokelių, išrašyta 313 knygos formuliarų. Atspausdinta ir perklijuota 150 vnt. lipdžių su šifrais knygoms nuo kurių šifrai nusitrynę. 

3. Darbas su skaitytojais. 2019 m. spaudinių fonde skaitė 101 skaitytojas: 48 vidaus ir 53 išorės klientai, 4 apsilankė ir užsiregistravo pirmą kartą. Skaitytojai apsilankė ≈1280 kartų, išduota ≈ 1390 vnt. leidinių.

4. Darbas su katalogais ir kartotekomis. Atspausdinta ir įtraukta 450 vnt. bibliografinių aprašų kortelių į abėcėlinį ir sisteminį katalogus. Suredaguotas periodinių leidinių katalogas.
5. Elektroninio katalogo MOBIS kūrimas. Elektroniniame kataloge MOBIS 2019 m. sukurti 360, suredaguoti 382 bibliografiniai įrašai. 


6. Bibliografinės informacijos pateikimas. Teikta bibliografinė informacija žodžiu, telefonu, elektroniniais laiškais iš Paveldosaugos bibliotekos fondų ir katalogų, enciklopedijų, žinynų, kitų leidinių, iš LIBIS suvestinio katalogo, Nacionalinės bibliografijos duomenų bazės ir kt. Atsakyta apytikriai į 100 užklausų (teminių, faktografinių ir pan.).


         7. Darbas su fondais. Nuolat tvarkomas knygų bei periodinių leidinių fondas, skaityklos atviras informacinis fondas. Skaitytojų grąžintos knygos jungiamos į fondus. Periodikos fondas papildytas 54  vnt. leidinių, gautų 2018 metais. Pradėtas tvarkyti laikraščių ir periodikos straipsnių fondas. Suredaguotas B ir A/R formatinis fondas, UDK 0, 1,2 3, 5, 6, 902, 908, 91  fondai. Pertvarkytas, redaguotas UDK 8 skyriaus fondas, perkeltas iš 105 saugyklos kambario į stiklo skaityklą. Pertvarkytas, redaguotas, išvalytas skaityklos ir UDK 7 skyriaus fondas, nes remontuojant  rūsį teko daug dulkių. Atrinkta HERITUI restauruotinų leidinių pavyzdžiai.

8. Kiti darbai. Organizavo ir koordinavo skyriaus darbą bei VEPIS projekto darbuotojų veiklą. Dalyvavo KPC valdomo turto metinės inventorizacijos komisijos darbe. Dalyvavo HERITAS renginyje apie paveldo išsaugojimo problemas.

